62020TJ0172_INF
Rettens dom (Femte Afdeling) af 14. juli 2021 –Rochefort mod Parlamentet
(Sag T-172/20)
»Regler for institutionerne – regulativet om omkostningsgodtgørelser og andre godtgørelser til Parlamentets medlemmer – assistentgodtgørelser – inddrivelse af uretmæssigt udbetalte beløb – bevisbyrde – begrundelsespligt – ret til forsvar – retlig fejl – urigtigt skøn – proportionalitet«
1.
Institutionernes retsakter – begrundelse – forpligtelse – rækkevidde – afgørelse fra Parlamentet om tilbagesøgning af et beløb, der fejlagtigt er blevet udbetalt til parlamentarisk assistance
(Art. 296, stk. 2, TEUF)
(jf. præmis 21 og 29-33)
2.
Europa-Parlamentet – regulativet om omkostningsgodtgørelser og andre godtgørelser til medlemmerne – assistentgodtgørelser – kontrol med anvendelsen af udgifter til parlamentarisk assistance – bevisbyrde
(Europa-Parlamentets Præsidiums afgørelse om gennemførelsesbestemmelserne til statutten for Europa-Parlamentets medlemmer, art. 33, stk. 1 og 2, og art. 68)
(jf. præmis 39-47, 59, 60 og 96)
3.
Europa-Parlamentet – regulativet om omkostningsgodtgørelser og andre godtgørelser til medlemmerne – inddrivelse af uberettiget udbetalte beløb – pligt til at afhøre det pågældende medlem før vedtagelsen af en afgørelse – foreligger ikke – pligt til at høre tredjeparter i inddrivelsesproceduren – foreligger ikke
(Europa-Parlamentets Præsidiums afgørelse om gennemførelsesbestemmelserne til statutten for Europa-Parlamentets medlemmer, art. 68, stk. 2)
(jf. præmis 66-68 og 71)
4.
Europa-Parlamentet – regulativet om omkostningsgodtgørelser og andre godtgørelser til medlemmerne – inddrivelse af uberettiget udbetalte beløb – beløb, der skal inddrives – intet skøn for Parlamentet – det pågældende medlems påberåbelse af en tilsidesættelse af proportionalitetsprincippet – indsigelsen forkastet
(Europa-Parlamentets Præsidiums afgørelse om gennemførelsesbestemmelserne til statutten for Europa-Parlamentets medlemmer, art. 68, stk. 1)
(jf. præmis 76 og 77)
Angående
Søgsmål støttet på artikel 263 TEUF med påstand om annullation af afgørelsen fra Parlamentets generalsekretær af 17. december 2019 vedrørende inddrivelse hos sagsøgeren af et beløb på 60499,38 EUR, som uretmæssigt er blevet udbetalt til parlamentarisk assistance, og af den dertil hørende debetnota af 22. januar 2020.
Konklusion
1)
Afgørelsen fra Europa-Parlamentets generalsekretær af 17. december 2019 vedrørende inddrivelse hos Robert Rochefort af et beløb på 60499,38 EUR, som uretmæssigt er blevet udbetalt til parlamentarisk assistance, og den dertil hørende debetnota af 22. januar 2020, annulleres, for så vidt som de vedrører beløb, der blev udbetalt for april 2010, for dage, som ikke svarer til de tjenesterejser, der var godkendt af Parlamentets generalsekretær og perioden fra den 29. til den 31. marts 2011.
2)
I øvrigt frifindes Parlamentet.
3)
Robert Rochefort og Parlamentet bærer hver deres egne omkostninger.